Յուրի Կովտուն

Յուրի Միխայլովիչ Կովտուն (, հունվարի 5, 1970(1970-01-05), Ազով, Ռոստովի մարզ, ՌԽՖՍՀ, ԽՍՀՄ), խորհրդային և ռուս ֆուտբոլիստ, մարզիչ, հայտնի է դարձել Մոսկվայի «Դինամո» և «Սպարտակ» ակումբներում, ինչպես նաև Ռուսաստանի հավաքականում իր ելույթներով։


== Խաղացողի կարիերա ==


=== Ակումբային կարիերա ===
Առաջին քայլերը ֆուտբոլում սկսել է Պ. Կոտելնիկովի գլխավորությամբ Ազով քաղաքի 3-րդ ՕՌՄՄՊՄԴ-ում։ Ռոստովի սպորտինտերնատի սան է։ Կովտունն իր կարիերան սկսել է Ազովի «Լուչ» ակումբում 1988 թվականին։ Մեկ տարի անց Յուրին տեղափոխվել է Ռոստովի ՍԿԱ ակումբ, իսկ ևս 2 տարի անց՝ «Ռոստսելմաշ»։ 1992 թվականին Կովտունը օգնել է «Ռոստելսելմաշին» գրավել 8-րդ տեղը Ռուսաստանի առաջին առաջնությունում։ Ինքը Կովտունն անցկացրել է հաջող մրցաշրջան՝ արժանանալով մայրաքաղաքային երկու ակումբների «Դինամոյի» և «Սպարտակի» ուշադրությանը։
1993 թվականին Կովտունն ընտրել է «Դինամո» ակումբը, որտեղ նա մի քանի տարվա ընթացքում եղել է թիմի կարևորագույն խաղացող։
1999 թվականին տեղափոխվել է «Սպարտակ» ակումբ և նույնպես արագ իր տեղը գրավել թիմում։
2006 թվականին Կովտունը Մոսկվայի «Սպարտակ» ակումբի ղեկավարության հետ երկկողմանի համաձայնությամբ տեղափոխվել է Վլադիկավկազի «Սպարտակ» ակումբ, որտեղ դարձել է թիմի ավագ։ Այնտեղ էլ սկսել է 2007 թվականի մրցաշրջանն առաջին դիվիզիոնում։ Մայիսին ակումբի ղեկավարության հետ երկկողմանի համաձայնությամբ խզել է պայմանագիրը և հեռացել թիմից։
2007 թվականի դրությամբ Կովտունը եղել է Ռուսաստանի առաջնության ռեկորդակիր կարմիր և դեղին քարտերի թվով՝ 10 և 97 համապատասխանաբար։ Ընդհանուր առմանբ ամբողջ կարիերիայի ընթացքում Կովտունը տարբեր մրցաշարերում դաշտից հեռացվել է 14 անգամ և ստացել 141 նախազգուշացում։ Նրա ռեկորդը գերազանցել է Դեյվիդաս Շեմբերասը։
2012 թվականին անցկացրել է յոթ խաղ սիրողական լիգայում («Չերնոզեմիե» տարածաշրջան) Տուլայի «Արսենալ» ակումբում։


=== Ելույթները Ռուսաստանի հավաքականում ===
Ռուսաստանի հավաքականում անցկացրել է 50 խաղ, խփել է 2 գոլ և մեկ ինքնագոլ (1998 թվականի հոկտեմբերի 14-ին՝ Իսլանդիայի հավաքականի դեմ խաղի 89-րդ րոպեին)։ Մասնակցել է Ռուսաստան հավաքականի և ՖԻՖԱ հավաքականի խաղին, որ նվիրված էր ռուսական ֆուտբոլի 100 ամյակին։ Մասնակցել է 1996 թվականի Եվրոպայի առաջնությանը (2 հանդիպում) և 2002 թվականի աշխարհի առաջնություն (3 հանդիպում)։

Պաշտոնական խաղերի արդյունքները՝ 50 խաղ/ 2 գոլ, 22 հաղթանակ, 12 ոչ-ոքի, 16 պարտություն


== Մարզչական կարիերա ==
2007 թվականի ամռանը նշանակվել է «Ռուսաստանի ՆԳՆ» գլխավոր մարզիչ, որի հետ նույն թվականի օգոստոսին գրավել է չորրորդ տեղը ոստիկանների աշխարհի առաջնությունում, որ անցկացվել է Պրահայում, 2008 թվականի անցել է առաջին դիվիզիոն։
2010 թվականին դարձել է «Սալյուտ» ակումբի երկրորդ մարզիչ
2015 թվականի օգոստոսի 12-ին երկամյա պայմանագիր է ստորագրել ՖԱԼ-ի «Տոսնո» ակումբի հեռ՝ դառնալով ավագ մարզիչ։ 2016 թվականի հունիսի 3-ին խզել է պայմանագիրը երկկողմանի համաձայնությամբ։
2016 թվականի հունիսին դարձել է Յուրի Կալիտվինցևի օգնական «Դինամո» ակումբում։ 2017 թվականի հոկտեմբերի 7-ին Յուրի Կալիտվինցևի հետ միասին հեռացել է ակումբից։


== Ձեռքբերումներ ==
Որպես մարզիչ
 Դինամո

 ՖԱԼ առաջնության հաղթող – 2016/17Որպես խաղացող
 Սպարտակ

 Ռուսաստանի առաջնության հաղթող (3) – 1999, 2000, 2001
 Ռուսաստանի գավաթի դափնեկիր – 1995, 2003


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Ֆուտբոլիստի էջը «Ռուսաստանի ֆուտբոլի հավաքական» կայքում